Τεκτονική εξέλιξη της περιοχής Ροδιανής, Δυτική Μακεδονία:
Creators: name: Μπατσή, Άννα Βασιλείου
Publisher: name: Aristotle University of Thessaloniki
Year: 2011
Subjects: Ροδιανή
Εξέλιξη
Τεκτονική
Rodiani
Evolution
Tectonics

description: Η παρούσα διατριβή ειδίκευσης έχει ως αντικείμενο τη μελέτη της τεκτονικής εξέλιξης στην περιοχή της Ροδιανής - Δυτική Μακεδονία. Η παρατήρηση εστιάζεται στη φύση των επαφών των γεωλογικών σχηματισμών και την τεκτονική ανάλυσή τους. Οι γεωλογικοί σχηματισμοί που συναντώνται στην περιοχή είναι οι Τεταρτογενείς αποθέσεις, τα οφιολιθικά - ασβεστολιθικά κροκαλοπαγή (σειρά Τσοτυλίου), ο φλύσχης, η ανθρακική ακολουθία Ανωτέρου Κρητιδικού, η ανθρακική ακολουθία Ανωτέρου Ιουρασικού, ο κρυσταλλωμένος ασβεστόλιθος ηλικίας Τριαδικού-Ιουρασικού, τα οφιολιθικά πετρώματα και τα μυλωνιτικά λατυποπαγή. Οι οφιόλιθοι της Ροδιανής αντιπροσωπεύονται κυρίως από δύο διακριτές ενότητες, την κατώτερη υπερβασική ενότητα (σερπεντινιωμένοι χαρτσβουργίτες) και την ανώτερη ηφαιστειακή (λάβες). Η απουσία των ενδιάμεσων ενοτήτων της ακολουθίας την χαρακτηρίζει σαν μία μη ολοκληρωμένη οφιολιθική ακολουθία. Η ύπαρξη των μυλωνιτικών λατυποπαγών που επίσης εντοπίζονται στην περιοχή σχετίζονται με την αρχική τοποθέτηση των οφιολίθων, χωρίς όμως να υπάρχουν στοιχεία που να μπορούν να προσδιορίσουν τη διεύθυνση τοποθέτησής τους. Από τη μελέτη των επαφών των σχηματισμών παρατηρείται ανάπτυξη εφελκυστικών γεγονότων, τα οποία τοποθετούνται στην περίοδο του Τριτογενούς, ενώ απουσιάζουν δομές στους γεωλογικούς σχηματισμούς που προσδιορίζουν συμπίεση και να χαρακτηρίζονται οι επαφές σαν επιφάνειες επωθήσεων. Το μόνο συμπιεστικό συμβάν που εντοπίζεται στην περιοχή είναι ένα ανάστροφο ρήγμα στους ασβεστολίθους Ανωτέρου Κρητιδικού, οι οποίοι εμφανίζονται ελαφρώς πτυχωμένοι. Η ανάπτυξη του εκτατικού περιβάλλοντος στην περιοχή μελέτης κατά το Τριτογεγές, την τοποθετεί στο ευρύτερο γεωτεκτονικό μοντέλο της περιόδου αυτής, όπου οι συμπιεστικές τάσεις στον Ελλαδικό χώρο λαμβάνουν χώρα πιο δυτικά (περιοχή του Ιονίου), ενώ στην περιοχή της Πελαγονικής επικρατεί εφελκυσμός στον οποίο οφείλεται και η ανύψωσή της.
description: The focus of this Master’s thesis is a study of the tectonic evolution in the area of Rodiani, West Macedonia. The observations focus on the nature of contacts between geologic formations and their significance to the tectonic history of the area. Geologic formations in the study area consist of the Quaternary deposits, the ophiolitic – limestone conglomerates (Tsotyli sequence), flysch, an Upper Cretaceous carbonate sequence, an Upper Jurassic carbonate sequence, Triassic-Jurassic crystallized limestone, the ophiolitic rocks and mylonitic breccia. The ophiolitic rocks of Rodiani are found in two discrete units, the lower ultramafic unit (serpentinised harzburgite) and the upper volcanic unit (lavas). The absence of intermediate units means that this is not a complete ophiolite sequence. A basal unit of mylonitic breccia is related to the original emplacement of the ophiolite, but does not preserve any indications of the direction of original emplacement. A careful study of rock units and contacts reveals evidence of an extensional environment during emplacement or deposition of these units during the Tertiary period, while compressional structures and thrust contacts are largely absent. The only compressional feature in the study area is a single reverse fault with minor folding within the Upper Cretaceous carbonates. The development of an extensional environment in the study area in the Tertiary is consistent with regional geotectonic models in which compressional activity was concentrated within the Ionian zone to the west of the study area, while the Pelagonian zone was experiencing extension related to exhumation of the Pelagonian subcontinent.